**Oznámenie o aktualizácii č. 1 výzvy č. 52/PRV/2022**

Pôdohospodárska platobná agentúra oznamuje, že aktualizovala Výzvu č. 52/PRV/2022 pre opatrenie 4 – Investície do hmotného majetku, podopatrenie 4.1 – Podpora na investície do poľnohospodárskych podnikov Programu rozvoja vidieka SR 2014 – 2022.

Aktualizovaná výzva je zverejnená na webovom sídle PPA: [PPA](https://www.apa.sk/) / [Projektové podpory](https://www.apa.sk/projektove-podpory-123)  / [Implementácia programov](https://www.apa.sk/projektove-podpory)  / [PRV 2014-2020](https://www.apa.sk/prv-2014-2020)  / [Výzvy](https://www.apa.sk/prv-2014-2020-vyzvy)  / [Opatrenie 4](https://www.apa.sk/opatrenie-4)  / [Podopatrenie 4.1](https://www.apa.sk/podopatrenie-xy)  / [52/PRV/2022](https://www.apa.sk/52-prv-2022)

**Aktualizáciou výzvy sa:**

1. V bode 1.6 výzvy sa doplnil dátum 1.3.2022
2. v bode 1.6 výzvy „Miesto podania ŽoNFP“ sa bod ii sa upravuje text poslednej vety na znenie „K formuláru ŽoNFP a k oprávneným výdavkom nebude žiadateľ prikladať ako prílohu rozpočet ale uvedie identifikačný kód obstarávania z Josephine“
3. v bode 1.7 výzvy „Ďalšie formálne náležitosti“ sa v bode 1 sa upravuje text vety na znenie „Zároveň žiadateľ môže podať“
4. v bode 2.3.2 výzvy „Stanovenie výšky jednotlivých položiek oprávnených výdavkov“ bod 2 sa upravil text na znenie „Oprávnené výdavky, na ktoré nie sú stanovené sadzby a limity Katalógom cien poľnohospodárskej techniky, stavieb a technológií uplatnený v rámci podopatrenia 4.1 PRV SR 2014-2022 (alebo sú to len časti investícií uvedených v prílohe č. 7 na ktoré nie sú uvedené jednotlivé sadzby):

Ostatné položky oprávnených výdavkov v zmysle vyššie uvedeného rozsahu oprávnených činností, ktoré nie sú v Katalógu cien poľnohospodárskej techniky, stavieb a technológií (alebo to sú len časti investícií uvedených v prílohe č. 7 na ktoré nie sú uvedené jednotlivé sadzby) sú oprávnené, ak žiadateľ postupuje podľa zákona o VO alebo podľa Usmernenia Pôdohospodárskej platobnej agentúry č. 8/2017 k obstarávaniu tovarov, stavebných prác a služieb financovaných z PRV SR 2014 – 2020 v platnom znení aktualizácie č. 3. Žiadateľ do formuláru uvedie výšku oprávnených výdavkov v zmysle PHZ, resp. výsledku obstarávania/VO.“

1. V bode 2.3.2 výzvy „Stanovenie výšky jednotlivých položiek oprávnených výdavkov“ sa dopĺňa text „V rámci katalógu je možné uplatniť sadzby aj pre položky vybavenia stavieb živočíšnej výroby samostatne bez stavebných investícií.“
2. v bode 2.3.3 výzvy „Neoprávnené náklady“ ods. 6 sa doplnil text „(okrem pastierskych a ovčiarskych psov)“
3. v bode 2.3.3 výzvy „Neoprávnené náklady“ ods. 7 sa upravil text na znenie „výdavky na traktor s výkonom vyšším ako 250kW; (ak bude predmetom projektu traktor s vyšším výkonom ako 250 kW, žiadateľ si uplatní sadzbu v rámci Katalógu na traktor s výkonom 250 kW a ostatnú časť výdavkov žiadateľ uvedie ako neoprávnenú)“
4. v bode 2.5.3 výzvy „Bodovacie (hodnotiace) kritériá“ pre oblasti Špeciálna rastlinná výroba, Špeciálna rastlinná výroba - malí poľnohospodári, sa v poznámke ku kritériu č.7 upravuje text vety na znenie “ Výsadba vinohradu musí byť realizovaná na základe udelených povolení na novú výsadbu viniča. Výsadba sa musí uskutočniť v súlade so Zákonom o vinohradníctve a vinárstve č. 313/2009 Z. z.“
5. v bode 2.7.3 výzvy „Bodovacie (hodnotiace) kritériá“ pre oblasti Špeciálna rastlinná výroba, Špeciálna rastlinná výroba - malí poľnohospodári, Živočíšna výroba, Živočíšna výroba - malí poľnohospodári, Špeciálna rastlinná výroba – projekty do 80 000 Eur a Živočíšna výroba – projekty do 80 000 Eursa v poznámke k bodovaciemu kritériu č. 7 resp. 8 doplnila poznámka pod čiarou „Hlavné zameranie sa určí podľa výšky oprávnených výdavkov, ak je predmetom viac investícií, (nespočítavajú sa body za možnosti). Tzn. spomedzi viacerých investícií je to investícia s najvyššími oprávnenými výdavkami v ŽoNFP. Ak by v priebehu implementácie projektu došlo k zmene výšky oprávnených výdavkov na investície, čo by viedlo k zníženiu bodového ohodnotenia, žiadateľ má povinnosť upraviť výšku oprávnených výdavkov v ŽoP tak, aby plnenie kritéria zostalo zachované.“
6. v texte prílohy č. 8 k výzve „Sankčný katalóg“ sa aktualizoval názov na „Sankcie/korekcie v rámci výzvy č. 52/PRV/2022“
7. v prílohe č. 1 k ŽoNFP „Tabuľková časť projektu“ sa opravil vzorec na hárku „Roky 20XY – 20XZ“ v bunkách R17 a R18
8. v prílohe č. 1 k ŽoNFP „Tabuľková časť projektu“ sa doplnil na hárku „Objem vlastnej produkcie“ text: „vypĺňa sa len v prípade projektu zameraného na oblasť Skladovacie kapacity pre produkciu špeciálnej rastlinnej výroby“
9. v prílohe č. 4 k ŽoNFP „Podnikateľský plán živočíšna výroba do 80000 EUR“ sa upravil text bodu 12 písm. a) na „zvýšením produkcie alebo jej kvality v kritických odvetviach ŽV“ a doplnila sa poznámka pod čiarou „Hlavné zameranie predstavuje tá oblasť bodovacieho kritéria, na ktorú žiadateľ v rámci predloženého rozpočtu vyčlenil najviac finančných prostriedkov“
10. v prílohách č. 4 k ŽoNFP „Podnikateľský plán Špeciálna rastlinná výroba, Špeciálna rastlinná výroba - malí poľnohospodári, Živočíšna výroba, Živočíšna výroba - malí poľnohospodári a Špeciálna rastlinná výroba – projekty do 80 000 Eur“ sa doplnila poznámka pod čiarou „Hlavné zameranie predstavuje tá oblasť bodovacieho kritéria, na ktorú žiadateľ v rámci predloženého rozpočtu vyčlenil najviac finančných prostriedkov“
11. v prílohe 1 k výzve „Formulár ŽoNFP“ sa upravil v prílohe č. 50 „Preukázanie financovania“ termín preukazovania zo 120 pracovných dní odo dňa právoplatnosti rozhodnutia vo výške vlastných zdrojov spolufinancovania všetkých predložených projektov na 90 pracovných dní v súlade s výzvou
12. v prílohe 1 k výzve „Formulár ŽoNFP“ sa v prílohe č. 9 „Nájomná zmluva“ odstránil text „originál alebo úradne osvedčené fotokópie“ a doplnil text „ako sken originálu“
13. v prílohe č. 2 k výzve „Príručka pre žiadateľa o poskytnutie nenávratného finančného príspevku z PRV SR 2014-2022“ sa nahrádza príloha kompletnou dokumentáciou.
14. Doplnila sa príloha č. 9 k výzve „Korigendum k prílohe č. 7 Katalóg cien poľnohospodárskej techniky, stavieb a technológií uplatnený v rámci podopatrenia 4.1 PRV SR 2014-2022“

Zdôvodnenie aktualizácie:

* odstránenie formálnych nedostatkov vo výzve a prílohách ŽoNFP
* doplnenie informácií a objasnení pre žiadateľov v rámci niektorých častí výzvy a jej príloh
* doplnenie možnosti využitiapoložiek prílohy č. 7„Katalóg cien poľnohospodárskej techniky, stavieb a technológií uplatnený v rámci podopatrenia 4.1 PRV SR 2014-2022“ pre vybavenie objektov ŽV bez stavebných investícií.